section_heading: Pirati s Kariba: Na kraju svijeta
paragraph_text: Jack spašava Elizabeth i oni se vraćaju na Crni Biser koji se izvlači iz vrtloga dok Holandez tone u njemu zajedno s Willom. Vrtlog nestaje a Beckettov brod Endeavour, predvodeći flotu Istočnoindijske trgovačke kompanije, približava se Crnom Biseru kako bi ga uništio. No tada Leteći Holandez izranja na površinu s Wilom za kormilom. Crni Biser i Holandez zajedno uništavaju Endeavour na kojem i Beckett pogiba, dok ostatak neprijateljske flote bježi. Piratsko bratstvo biva spašeno, a Will je zauzeo Jonesovo mjesto i mora deset godina ploviti morima na Holandezu. Jack se vraća Crnim Biserom na Tortugu gdje mu brod ponovno biva ukraden od Barbosse koji namjerava krenuti u potragu za Izvorom mladosti. No Jack je Barbossi ukrao karte i u čamcu isplovljava na more kako bi se sam dokopao besmrtnosti. mini|Imitator Jacka Sparrowa u [[Disneyworldu na Floridi 2006.]]